Eksproprieringen i Østerild Klitplantage vil måske komme Thisted Kommune til gode. Miljø- og teknikudvalget vil bede byrådet om, at pengene fra eksproprieringen af en vindmølle ved Langvad bruges til at rette op på nogle af de mange skader, som kommunens veje har fået efter to hårde vintre. Den kommunale mølle blev vurderet til 5,4 mio. kr. ved eksproprieringen. - Vi er klar over, at der er et alvorligt problem med de veje. Så vi vil bede om at få provenuet fra ekspropriationen til vejvedligeholdelsen, siger Henning Holm (S), formand for Miljø- og teknikudvalget til Nordjyske.dk.

Opsummering:
[b]De slidte veje i Thisted Kommune skal laves med penge fra eksproprieringen i Østerild Klitplantage. I hvert fald hvis det står til Miljø- og teknikudvalget.
[/b]